**Լեդի Էլենա Էմիլի Գլայխեն** (փետրվարի 1, 1873(1873-02-01), Լոնդոն, Մեծ Բրիտանիայի և Իռլանդիայի միացյալ թագավորություն - հունվարի 28, 1947(1947-01-28)), բրիտանացի նկարչուհի, որը պատկերել է բնանկարներ, ծաղիկներ ու կենդանիներ՝ հատուկ համակրանք տածելով հատկապես ձիերի նկատմամբ։

Արժանացել է Բրիտանական կայսրության շքանշանի, ինչպես նաև սուրբ Ջոնի շքանշանի։

Նրա եղբայրը` լորդ Էդվարդ Գլայխենը (1863–1937), պրոֆեսիոնալ զինվոր էր, որը գրել է մի քանի գրքեր։ Քույրը` լեդի Ֆեոդորա Գլայխենը (1861–1922), քանդակագործ էր։ Նրանք կոմս Վիկտոր Գլայխենի, որը Վիկտորյա թագուհու խորթ զարմիկն էր, քանդակագործ ու ծովային սպա, և վերջինիս մորգանատիկական ամուսնությամբ կնոջ՝ ծովակալ սըր Ջորջ Սեյմուրի դուստր Լորա Ուիլյամինա Սեյմուրի երեխաներն էին։

1885 թվականի դեկտեմբերի 15-ին արքունական շրջաբերականում տպագրվել է թագուհու թույլտվությունն առ այն, որ Էլենայի մայրը կարող է կրել ամուսնու տիտղոսը Սուրբ Ջեյմսի արքունիքում, որից հետո նրանք հայտնի են դարձել որպես նորին պայծառություններ արքայազն և արքայադուստր Վիկտոր Հոենլո-Լանգենբուրգներ։ Բայց թագուհին այդ արտոնությունը չի տարածել նրանց երեխաների վրա, չնայած նա հաստատել է նրանց գերմանական տիտղոսների՝ որպես կոմս ու կոմսուհիներ, կիրառությունը։ 1913 թվականի հունիսի 12-ին Էլենան և իր քույրերը՝ կոմսուհիներ Ֆեոդորա և Վալդա  Գլայխեններըը, լեդիների կարգավիճակ են ստացել։

1904 թվականին նկարազարդումներ է կատարել դեպի Տիբեթ կատարվող բրիտանական արշավի համար։ Առաջին համաշխարհային պատերազմի ժամանակ հրաժարվել է իր գերմանական տիտղոսներից՝ ընդունելով թագավորի կողմից մարքիզի դստեր կոչումը և ղեկավարել Իտալիայի Կորմոնս քաղաքում տեղակայված բրիտանական Կարմիր խաչի 4-րդ ռադիոգրաֆիական ստորաբաժանումը։ Հետագայում արժանացել է «Ռազմական քաջության համար» իտալական բրոնզե մեդալի և 1920 թվականին ընտրվել Հիվանդախնամների միաբանության պատվավոր անդամ, արժանացել Բրիտանական կայսրության շքանշանի։ Եղել է հնահավաքների արքայական ընկերության անդամ։

Նա աշխատել է իր հոր՝ Սուրբ Ջեյմսի արքայական պալատում գտնվող նախկին արվեստանոցում։ Իր տունը գտնվում էր Հերթֆորդշայր կոմսության Մաչ Մարքլ գյուղում, որը Երկրորդ համաշխարհային պատերազմի տարիներին օգտագործվել է Թեյթ թանգարանային համալիրի կողմից` արվեստի գործերի անվտանգ պահպանման համար։ 80 հոգուց բաղկացած իր առանձնատան անձնակազմը Երկրորդ համաշխարհային պատերազմի տարիներին դարձրել է կամավորական պաշտպանական ջոկատ։

Գլայխենը մահացել է 1947 թվականին, իր 74-ամյակից երեք օր առաջ։ Նրա հուշերը ՝ «Կոնտակտներն ու հակադրությունները» տպագրվել են 1940 թվականին։ Նրա և նրա քույրերի պատվին հուշատախտակ կա Լոնդոնի Գոլդերս Գրին թաղամասում։

Ծանոթագրություններ
------------------

1. 1 2 3 4  *Lundy D. R.* The Peerage
2. ↑  Atwood, Kathryn J. (2014). *Women Heroes of World War I: 16 Remarkable Resisters, Soldiers, Spies, and Medics*. Chicago Review Press. էջեր 108. ISBN 978-1-61374-686-8.
3. ↑  Կաղապար:London Gazette
4. ↑  Կաղապար:London Gazette
5. ↑  Find-a-Grave websiteԿաղապար:Primary source inline
6. ↑  «Alexander Palace website». Արխիվացված է օրիգինալից 2017 թ․ դեկտեմբերի 5-ին. Վերցված է 2019 թ․ նոյեմբերի 16-ին.
7. ↑  Hellens Manor website Archived 25 January 2013 at Archive.is

Հետագա ընթերցանություն
----------------------

* Էլենա Գլայխեն, Կոնտակտներն ու հակադրություններ (1940)։ Վերահրատարակված ՝ Քերոլայն Սթոունի նոր ներկայացմամբ (Առանձնատուն, 2013) Archived 2019-11-09 at the Wayback Machine.:

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · Find A Grave · WeRelate |
|  |
| Չափորոշչային վերահսկողություն | BAV: ADV10229470 · ISNI: 0000000032235040 · LCCN: n94075872 · VIAF: 78012389, 96676782 · ULAN: 500184315 · WorldCat VIAF: 78012389, 96676782 |

 |